ועדת הכספים, כנסת 23, פרוטוקול מספר 111, 2020-08-10 12:40

 << אורח >> משה שגיא: אנחנו עוברים לסעיף הבא בסדר היום: דיון מהיר בנושא פתיחת שנת הלימודים ב-1.9 בסכנה בשל בעיות תקציביות ברשויות המקומיות, של חברי הכנסת מאיר כהן, ג'אבר עסאקלה וינון אזולאי.

 << אורח >> משה שגיא: אני חוזר ומדגיש שאנחנו לא דנים בדיון המהיר הזה – אני גם לא יכול לערער על דיון מהיר, אני חושב שזה גם נכון – על פתיחת שנת הלימודים, שבזה עוסקת ועדת החינוך של הכנסת, והיא דנה ותמשיך לדון בעניין הזה.

 << אורח >> משה שגיא: בדיון המהיר שהועבר אלינו אנחנו מדברים על בעיות תקציביות שיש ברשויות המקומיות, שכתוצאה מהן זה מעמיד בסכנה את פתיחת שנת הלימודים ב-1 בספטמבר.

 << אורח >> משה שגיא: בבקשה, מאיר כהן.

מאיר כהן: שלום, אדוני, תודה רבה לכם חברות וחברי הכנסת.

מאיר כהן: אדוני, בהחלט מדובר אך ורק בשאלות תקציביות, שבוודאי יש להן השלכה קריטית.

מאיר כהן: אנחנו בשעה 9:30 במסגרת ועדת החינוך נפגשנו בשעה טובה ומוצלחת עם שר החינוך ועם מנכ"לו.

מאיר כהן: הסוגיות הללו עלו, אבל בהיבטים של משמעותם לכלל המערכת.

מאיר כהן: אבל היות וגם הייתי ראש עיר, מהשיחות שלי עם ראשי ערים, באמת מתוך מצוקה אמיתית, ביקשתי מכבודו להביא את זה לדיון מהיר.

מאיר כהן: בינוי הכיתות, שנדע כולנו, יש 2,400 כיתות שחסרות היום במערכת החינוך, בכל המגזרים: המגזר החרדי והמגזר הבדואי, בפריפריה ובישובים החזקים יותר.

מאיר כהן: משרד החינוך הכיר בצורך ואישר - - -

 << אורח >> משה שגיא: חסרות כיתות גם בישובים החזקים?

מאיר כהן: בתקצוב, כשמשרד החינוך אומר לעיריית תל אביב או לעיריית רמת גן: תעשו את זה.

מאיר כהן: שם זה הרבה פחות קשה, אבל זה בולט מאוד מאוד בירושלים, אנחנו מכירים את הסוגיה הזאת, זה בולט בפריפריה, זה בולט בהרבה מאוד מקומות, שמשרד החינוך אישר אבל את התקציב לא העביר.

מאיר כהן: יוצא אפוא שחלק מראשי הערים מגייסים כסף.

מאיר כהן: אנחנו אומרים להם: קחו הלוואות, אנחנו ניתן לכם את הכסף אבל לא עכשיו.

מאיר כהן: מדובר בסכום של 3 מיליארד שקלים.

מאיר כהן: הבעיה מחריפה היום לאור הדרישה מבתי ספר ללמוד בקפסולות.

מאיר כהן: אילו היו מספיק כיתות אז בוודאי יותר ויותר תלמידים, למשל בכיתות ה'-ו' – אומרים לי ראשי ערים: בכיתות ה'-ו' זה רק יומיים לימודים, תחשבו על זה, אבל אם היו לי בבית הספר יותר כיתות יכולתי לרווח את זה לשלושה-ארבעה ימים.

מאיר כהן: אז נושא אחד קשור בשני.

מאיר כהן: אני מבקש להביא את זה לעיונך ולעיון חברי הכנסת.

מאיר כהן: מה אנחנו רוצים?

מאיר כהן: ראשית, 3 מיליארד שקלים, בלי שום קשר לקורונה, שהיו אמורים לעבור ולא עוברים לראשי הרשויות.

מאיר כהן: שנית, בעניין ביטול הצהרונים.

 << אורח >> משה שגיא: מה היה צריך לעבור?

מאיר כהן: יש התחייבויות, אמרו להם: תתחילו לבנות.

מאיר כהן: חלק התחילו לעבוד ועצרו וחלק לא התחילו לבנות כי אמרו: לנו אין הלוואות ביניים.

מאיר כהן: אני ראש עיר שאם לא נותנים לי את הכסף לבנות את חדר הלימודים אין לי מאיפה להביא.

מאיר כהן: אפרופו, בישובים חזקים יותר יכול ראש העיר מתקציבים שיש לו להשיג ולהתחשבן בבוא הזמן עם משרד החינוך, מה שאי אפשר לעשות בישובים חלשים יותר.

מאיר כהן: אגב בעיריית ירושלים בזמנו כשניר ברקת היה ראש העיר לקחו הלוואות של מיליארדי שקלים.

מאיר כהן: אני, אגב, התנגדתי.

 << אורח >> משה שגיא: לא מיליארדי שקלים.

 << אורח >> משה שגיא: לשון רבים זה לפחות שני מיליארד.

 << אורח >> משה שגיא: זה לא היה שני מיליארד.

 << אורח >> משה שגיא: זה היה מיליארד.

 << אורח >> משה שגיא: הייתה לזה משמעות רצינית.

מאיר כהן: כן, בוודאי.

מאיר כהן: מיליארד שקלים.

מאיר כהן: הדבר השני הוא ביטול הצהרונים.

מאיר כהן: על אף העובדה שמתווה הלימודים לשנה הקרובה אושר על ידי משרד החינוך והשלטון המקומי, אין בתוכנית תקציב להארכת יום הלימודים לכיתות הגן ולכיתות א'-ב', כפי שנהוג בכל שנה, לרבות בפריפריה.

מאיר כהן: המשמעות היא שדווקא במשברים הקשים האלה, כשאנשים לא עובדים, הילדים שלהם לא יכולים להיות בצהרונים.

מאיר כהן: אגב, לגבי האוכלוסייה החלשה אני תמיד אמרתי – אמרו לי כמה חשוב הצהרון, אם מחזיקים את הילדים וגם נותנים להם חוגים, ולאוכלוסיות חלשות זה ארוחת הצוהריים החמה היחידה שהם מקבלים.

מאיר כהן: כשיכולתי בזמנו גם ציידתי את הילדים האלה בעוד מנה חמה בתוך התיק שלהם לקחת הביתה.

מאיר כהן: שנדע כולנו שהילדים האלה לא הולכים לקבל את ארוחת הצוהריים ואת הצהרונים, בגדול בכל הארץ, ובמיוחד באוכלוסיות החלשות.

מאיר כהן: וזה שייך לתקציב, זה לא שייך לתקציבי הקורונה והוספות בחינוך.

מאיר כהן: בכל שנה זה מתעורר וצריך לשים לזה סוף.

מאיר כהן: הדבר האחרון, אדוני, והוא חשוב ביותר, יש טרמינולוגיה מטעה במשרד החינוך.

מאיר כהן: אתה בוודאי מכיר את זה, ואומרים לי את זה גם בבני ברק וגם באילת, גם בדימונה וגם בירוחם.

מאיר כהן: כשמשרד החינוך רוצה להשתחרר ממשהו הוא מתחיל לקרוא לו, או לכנות אותו: או החינוך המשלים או תוכניות העשרה.

מאיר כהן: יוצא שלמשל תוכנית היל"ה, שמחזיקה 7,000 ילדים ברחבי הארץ בכל המגזרים, אלה ילדים שהגיעו לקצה הרצף מבחינת התנהגותם ונפלטו ממערכת החינוך, יש 7,000 כאלה שנמצאים במסגרות של קידום נוער.

מאיר כהן: ינון אזולאי, אתה מכיר את זה בכל מיני מקומות.

מאיר כהן: משרד החינוך קורא להם "החינוך המשלים".

מאיר כהן: זה כאילו יש נשמה ויש נשמה יתרה.

מאיר כהן: להם זה לא נשמה יתרה, זאת המערכת שלהם.

מאיר כהן: זה חבר'ה שאם לא יבואו להיל"ה אז הם לא ילמדו בשום מקום אחר.

מאיר כהן: כל המורים של היל"ה ו-7,000 הילדים, יש סכנה שמרחפת מעל ראשם, ללא קשר לקורונה.

מאיר כהן: כשיש בעיות של קורונה או כשיש בעיות תקציביות, האוכלוסיות החלשות האלה הן הראשונות להיפגע.

מאיר כהן: זה לא רק היל"ה.

מאיר כהן: בוודאי שמעת על מיל"ת – יום הלימודים הארוך בפריפריה, בוודאי שמעתם על תוכניות הצהרונים לכיתות א'–ג', תוכניות העשרה של קרן קרב – זה פתאום מתחיל להיות תוכנית העשרה.

מאיר כהן: יש תלמידים בתוך המערכת שאם אין את קרן קרב הם לא מקבלים שום דבר מעבר ל: 2=1 1, אפרופו לימודי ליבה.

מאיר כהן: אגב, מי שמכיר את זה, עם אותה תוכנית של קרן קרב עשינו פלאים בתוך מערכת החינוך.

מאיר כהן: זה היה שלב כל כך חשוב בחינוכם של הילדים.

מאיר כהן: ובוודאי תנועות הנוער וארגוני הנוער, שאדוני כאן בוועדת הכספים צריך לטפל בזה, ללא קשר לשאלות הקורונה.

מאיר כהן: אני מבקש ממך, אדוני, לפנות לשר האוצר ולשבת איתו ולהזמין אותו לוועדה הזאת.

מאיר כהן: ה-3 מיליארד שקל האלה הם הנשמה של מערכת החינוך.

מאיר כהן: בסופו של דבר הכול יסתדר, אבל זה כל שנה וכל שנה עולה מחדש, ואלה הבנים החורגים של מערכת החינוך.

מאיר כהן: אמר היום שר החינוך בוועדת החינוך שתלויים 1.5 מיליארד שקלים במשרד האוצר לטובת קרן קרב והיל"ה וכולי, אבל אי אפשר להעביר אותם כל עוד אין תקציב.

מאיר כהן: יודע אדוני שכנראה – אני לא בטוח, אני מקווה שלא – יתנו עוד שהות של שלושה חודשים עד להעברת התקציב, אתה בטח יודע טוב יותר ממני, אז הנה עוד שלושה חודשים שלא יימצא פתרון לדבר הזה.

מאיר כהן: אם אפשר להקדים ואם אפשר לעזור תבוא עליך הברכה.

מאיר כהן: תודה רבה.

 << אורח >> משה שגיא: תודה רבה.

 << אורח >> משה שגיא: ג'אבר עסאקלה לא נמצא.

עאידה תומא סלימאן: ג'אבר עסאקלה נאלץ ללכת לדיון אחר שהוא יזם בוועדת העבודה והרווחה.

 << אורח >> משה שגיא: ינון אזולאי, מן המציעים, בבקשה.

ינון אזולאי: אחרי שחבר הכנסת מאיר כהן דיבר באמת כמעט אין מה להוסיף כי הוא הקיף את הדברים.

ינון אזולאי: אני רק אחזק בשני דברים.

ינון אזולאי: דבר ראשון, את תוכנית היל"ה אני מכיר מקרוב.

ינון אזולאי: ניהלתי פרויקט של נוער נושר ותוכנית היל"ה פשוטה הצילה נערים שלמדו ולקחו איתם כלים, כי גם בשנים שהם היו בתלמוד תורה או בבית הספר הם לא למדו בגלל כל מיני לקויות שהיו להם.

ינון אזולאי: תוכנית היל"ה הקנתה להם כלים.

ינון אזולאי: ראיתי אותם היום כשהם כבר הקימו בתים וברור שהתוכנית הזאת עשתה להם טוב.

ינון אזולאי: התוכנית הזאת חשובה מאוד.

מאיר כהן: אני החילוני דאגתי שיקבלו גם תורה.

מאיר כהן: הבאנו לשם רבנים.

ינון אזולאי: אתה לא חילוני.

ינון אזולאי: אתה יודע שאתה מסורתי.

 << אורח >> משה שגיא: אני מעיד על כך שכאשר מאיר כהן היה שר הוא היה מאה אחוז.

מאיר כהן: תודה רבה.

ינון אזולאי: דבר נוסף שחייבים להעלות פה, יש גם משהו שהוא לא במשרד החינוך – מעונות היום.

ינון אזולאי: יש כ-370 מיליון שקל של מעונות היום, שנתנו התחייבויות ואין מה לשלם ועצרו את הבנייה שלהם.

ינון אזולאי: מעונות יום זה עוד הורים בעבודה.

ינון אזולאי: אם לא תיתן אותם ואנחנו נעצור את התקציב הזה, שבעצם כרגע נעצר, אז יהיו הרבה הורים שיצטרכו לעזוב את העבודה בשביל לשמור על הילדים שלהם, או יצטרכו לשלם יותר והם לא יוכלו לעמוד בזה.

ינון אזולאי: לכן אני רוצה לחזק את שני הדברים האלה.

ינון אזולאי: חייבים לעשות הכול על מנת לפנות לשר האוצר.

ינון אזולאי: נכון שאין תקציב אבל יש דברים שאפשר לעשות, גם "עיר ללא אלימות" ועוד דברים, שאם נתחיל לפרט לא נגמור עם זה.

ינון אזולאי: כמה דברים היום נעצרים בגלל שאין תקציב.

ינון אזולאי: החינוך של הילדים שלנו ב-1 בספטמבר חייב להינתן, במיוחד במצב של כל הקפסולות האלה, שילדים בכיתות ז'-ח' לפי הצפוי כרגע לא אמורים להגיע לבית הספר, אולי פרט לפעמיים בשבוע.

ינון אזולאי: הרי זה אסון.

ינון אזולאי: אומרים להם: תתחלקו לקבוצות, וזה אומר שחלק מן הילדים לא ילמדו בכלל.

ינון אזולאי: לתת להם פעמיים בשבוע או פעם בשבוע – הילד כבר מגיע, ומה קורה לו בכל המשמעת של השבוע, בזום או לא בזום?

ינון אזולאי: זה כבר לא משנה.

ינון אזולאי: היית בא למגזר שלנו, כשאתה אומר לילד: תיכנס למרחב הקולי – אנחנו יודעים כמה קשב יש במרחב הקולי.

ינון אזולאי: אסור לאפשר את הדבר הזה.

ינון אזולאי: היום אנחנו אומרים: במקום לעודד אז אנחנו עוצרים את הבנייה של הכיתות האלה?

ינון אזולאי: היום השאיפה צריכה להיות לבנות כיתות של 18 תלמידים במקסימום, להגדיל עוד ועוד את התקציב ולא לעצור אותו.

 << אורח >> משה שגיא: תודה רבה.

 << אורח >> משה שגיא: לפני שאנחנו ממשיכים הלאה אני רוצה לומר.

 << אורח >> משה שגיא: אנחנו ביהדות התורה לא הבענו עדיין דעה לגבי הצעת החוק, שאומרת להאריך את המועד של התקציב בעוד שלושה חודשים כדי שלא נלך לבחירות.

 << אורח >> משה שגיא: אני אומר לכם את האמת:

 << אורח >> משה שגיא: אצלנו יש התלבטות לא פשוטה בעניין הזה.

 << אורח >> משה שגיא: השר אריה דרעי והשר ליצמן ואני ישבנו ביום חמישי, אנחנו מתנגדים לבחירות מכול וכול, אנחנו לא שונים בעניין הזה מכולם, אבל להאריך עכשיו את המועד, הפירוש הוא שאין תקציב.

 << אורח >> משה שגיא: זה מה שהעליתם פה ועוד מה שלא העלינו.

 << אורח >> משה שגיא: המציאות היא שאנחנו פשוט משתקים לחלוטין את המדינה.

 << אורח >> משה שגיא: מי יסבול מזה?

 << אורח >> משה שגיא: יסבלו מזה מעמד הביניים והשכבות החלשות.

 << אורח >> משה שגיא: מי יסבול מזה?

 << אורח >> משה שגיא: אצלנו יש התלבטות, האם שווה כל העניין הזה.

 << אורח >> משה שגיא: הולכים לדחות את התקציב – זה דבר נורא.

 << אורח >> משה שגיא: מה עושים בינתיים?

 << אורח >> משה שגיא: מביאים כל הזמן תקציבים.

 << אורח >> משה שגיא: הולכת להגיע לפה היום אחר הצוהריים בקשה לאישור 4.2 מיליארד שקל עבור הטיפול בקורונה במשרד החינוך, ואחרי זה הולכת להגיע, ככל הנראה אם יגיעו להסדר, בקשה לאישור עוד 8.5 מיליארד שקל עבור כל מיני דברים – משרד התפוצות ומשרד החקלאות.

 << אורח >> משה שגיא: הכול חשוב, אגב, אין ויכוח על העניין הזה, אבל מה המשמעות של העניין?

 << אורח >> משה שגיא: המשמעות היא שכל מה שהעליתם כאן ישותק, זה המשמעות של העניין.

 << אורח >> משה שגיא: אסור ללכת לבחירות, זאת עמדתי, זאת עמדתנו, אסור ללכת לבחירות, אבל צריך לפתור את הבעיות האלה.

 << אורח >> משה שגיא: אלה לא דברים שאנחנו יכולים לשחק איתם.

 << אורח >> משה שגיא: אנחנו משחקים בחיי אדם, אנחנו משחקים בילדים, אנחנו משחקים בדברים שהם – נורא ואיום.

 << אורח >> משה שגיא: לפני שאאפשר לחברי הכנסת להתייחס, חיים ביבס פה, יושב-ראש מרכז השלטון המקומי.

 << אורח >> משה שגיא: ביקשנו ממנו שהוא גם ישתתף בדיון הזה.

 << אורח >> משה שגיא: חיים ביבס, זה נכון שאתה רץ לראשות הממשלה?

חיים ביבס: אין סיכוי.

חיים ביבס: אני חבר ליכוד ואני אשאר בליכוד.

 << אורח >> משה שגיא: אבל ראיתי ביתד נאמן שאתה רץ לראשות הממשלה.

חיים ביבס: אמשיך לבקר את הממשלה כשצריך ואמשיך לחזק אותה כשצריך, והכי חשוב, אני קודם כול ראש עיריית מודיעין ויושב-ראש מרכז השלטון המקומי ונעשה הכול כדי לשמור על הרשויות.

חיים ביבס: יש כמה דברים, עם כל הכבוד, שאם לא יעברו באופן מידי המשמעות היא קטסטרופה למערכת החינוך.

חיים ביבס: קודם כול, נתחיל בכותרת המרכזית שרלוונטית לכל המגזרים ולכל הרשויות במדינת ישראל: בינוי כיתות לימוד.

חיים ביבס: אנחנו עם מחסור של יותר מ-2,400 כיתות, מושכים את זה כבר ארבעה חודשים.

חיים ביבס: מישהו באוצר בטוח שאם הוא יצליח לעכב את זה, למרות שזה 1 בספטמבר הבא ואנחנו כבר באיחור, הוא בטוח שזה לא יקרה.

חיים ביבס: אני חושב שהניסיון הזה בתוך האוצר לא יצלח כי אנחנו נעשה הכול, מלחמת עולם כדי להביא את הכיתות האלה.

חיים ביבס: ועדת הכספים צריכה לשים את זה כתנאי, יש לה אינטרס גם לאומי וגם סקטוריאלי להביא לכך שנחלץ את הדבר הזה כי רשויות רבות וראשי רשויות רבים יעמדו אצלכם בתור כדי להסביר לכם: רבותי, או שתעבירו את זה או שאנחנו לא נפתח את שנת הלימודים.

חיים ביבס: אנחנו עומדים על כך שאנחנו רוצים את זה כמה שיותר מהר.

חיים ביבס: הדבר השני, כל צהרוני ניצנים שהם תלויי תקציב.

חיים ביבס: ב-1 בספטמבר הם לא יתקיימו אם לא תעבור קופסת תקציב ייעודית לדברים האלה בחינוך.

חיים ביבס: הדברים הנוספים, שחלקם עם בירוקרטיה מטופשת, ניקח למשל את תוכנית היל"ה, תוכנית לילדים בסיכון, תוכנית שנפלה בין הכיסאות בין משרד החינוך לבין המשרד החדש בראשות השר אלקין.

חיים ביבס: מישהו משחק משחקים.

חיים ביבס: זה בדיוק כפי שהיה עם תקציבי נוער וכפי שהיה עם תקציבים נוספים.

חיים ביבס: אין שום סיבה בעולם מבחינה בירוקרטית לשים את זה בצד.

חיים ביבס: צריך לטפל בסוגיה, להעביר את הכסף ולהשאיר את התוכנית, שהיא חשובה יותר מהרבה דברים אחרים.

חיים ביבס: אנחנו לא ניתן לזה לקרות.

חיים ביבס: יש גם את הנושא של מיל"ת שדיברו עליו והוא חשוב, יש את קרן קרב.

חיים ביבס: מדובר פה באלפי אנשים שזו העבודה שלהם.

חיים ביבס: דרך אגב, אין פה גם תוספות תקציביות.

חיים ביבס: זה שמירה על התקציב הקיים כדי להפעיל אותו.

חיים ביבס: כל אלה ביחד מתחברים לעוד דבר אחד מרכזי שהוא לא פחות חשוב: אנחנו מדברים על פתיחת שנת לימודים, מדברים על לימודים מקוונים, מדברים על כך שתלמידי מדינת ישראל צריכים מה שנקרא "ברזלים" – מחשבים, דיגיטציה, כל הדברים.

חיים ביבס: כבר בתחילת יולי ביקשנו שייצאו לדרך על מנת לרכוש את כל הציוד ואת כל מה שצריך.

חיים ביבס: אנחנו נמצאים עכשיו ב-10 באוגוסט.

חיים ביבס: משרד האוצר ממשיך עם הבירוקרטיה שלו.

חיים ביבס: הוא רוצה לעשות רכש מרוכז שבסופו של דבר יביא את הציוד לרשויות המקומיות.

חיים ביבס: אני אומר לך שבהתנהלות שלהם – זה פחות או יותר כמו המענקים – אנחנו נקבל את זה הרבה אחרי פתיחת שנת הלימודים.

חיים ביבס: אנחנו יודעים לפעול מצוין דרך הרשויות המקומיות, יודעים לעשות את זה מצוין דרכנו, דרך חברות של השלטון המקומי.

חיים ביבס: אין שום סיבה בעולם שזה יתעכב.

חיים ביבס: תעבירו לנו חלק יחסי כדי שנוכל לעשות את זה באופן מידי, כי אנחנו יודעים שהם ייתקעו ובסוף ב-1 בספטמבר נהיה בלי מחשבים, בלי דיגיטציה ובלי כל מה שצריך.

חיים ביבס: הדבר היחיד שיהיה זה אולי קצת כוח אדם ואמצעי חיטוי.

מאיר כהן: חיים ביבס, אמר שר החינוך שעד ינואר 50% מהתשתיות והמחשבים יותקנו, ועד לסוף השנה הבאה 100%.

מאיר כהן: אתה צודק בהערה שלך, שאם הם יעבירו תקציבים לראשי העיריות זה ייגמר בתוך חודשיים.

חיים ביבס: אנחנו בדקנו: אנחנו יודעים להגיע למצב שעד 1 בספטמבר נדע להעמיד 50% לפחות מן הרכש הנדרש לרשויות המקומיות.

חיים ביבס: תודה, אדוני היושב-ראש.

 << אורח >> משה שגיא: תודה רבה.

 << אורח >> משה שגיא: חבר הכנסת שחאדה, בבקשה.

 << אורח >> משה שגיא: תיכף נשמע גם את נציגי משרד האוצר ומשרד החינוך.

אנטאנס שחאדה: אני רוצה להתריע.

אנטאנס שחאדה: אתמול דיברתי עם מר מודר יונס, יושב-ראש ועד הרשויות המקומיות הערביות.

אנטאנס שחאדה: בישובים הערביים תהיה בעיה חמורה לפתיחת שנת הלימודים בגלל מחסור חמור בתקציבים.

אנטאנס שחאדה: אנחנו ממילא סובלים ממחסור בכיתות לימוד, וברוב הכיתות לומדים בין 35–39 תלמידים, וזה לא מספיק לפצל את הכיתה.

אנטאנס שחאדה: ברוב הרשויות המקומיות חסרים אמצעים להכין את בתי הספר לתקופת הקורונה – מחיצות, מחשבים, אמצעי מיגון וחיטוי, כל האמצעים הדרושים ממשרד הבריאות ומשרד החינוך, אין באפשרות הרשויות המקומיות הערביות להכין את בתי הספר לפתיחת שנת הלימודים.

אנטאנס שחאדה: לכן נדרש טיפול מיוחד במצוקה של הרשויות המקומיות הערביות, שממילא היו בנחיתות עוד לפני הקורונה ועוד לפני הדרישה לפצל כיתות.

אנטאנס שחאדה: אין אולמות ואין חדרים זמינים כדי לפצל או להשתמש בהם, כדי לענות על דרישות משרד החינוך והבריאות.

אנטאנס שחאדה: זה הזמן לטפל במציאות העגומה הזאת.

 << אורח >> משה שגיא: תודה רבה.

 << אורח >> משה שגיא: משה שגיא ממשרד החינוך, בבקשה.

 << אורח >> משה שגיא: שלום.

 << אורח >> משה שגיא: הרב גפני, ברצוני לציין כי קיים פער, חוסר של כ-4 מיליארד ש"ח בפעולות המשרד במסגרת התקציב ההמשכי.

 << אורח >> משה שגיא: החוסר הזה נובע קודם כול מפער בין התקציב ההמשכי לבין תקציב 2019 בגודל של 1.5 מיליארד שקל, ועוד 2.5 מיליארד ש"ח של עודפים מחויבים, שחלקם הועבר, סכום של 1.44 מיליארד שקל, אבל החשכ"ל לא נותן לנו להשתמש באותם 1.44 מיליארד שקל מתקציב המשרד.

 << אורח >> משה שגיא: לכן רוב הפעולות שציינתם כאן עכשיו תקועות ואנחנו לא יכולים לפתוח את שנת הלימודים בכל התוכניות התוספתיות והמשלימות – אם זה תוכנית היל"ה, קרב, מיל"ת וכל התוכניות האחרות.

 << אורח >> משה שגיא: מעבר לזה, יש עוד פעימה של 1.1 מיליארד שקל של העודפים המחויבים שטרם קיבלנו.

 << אורח >> משה שגיא: בסך הכול הסכום הוא 4 מיליארד שקל.

 << אורח >> משה שגיא: זה מונע מאיתנו לפתוח את שנת הלימודים לכל התוכניות המשלימות במסגרת תקציב המשכי.

 << אורח >> משה שגיא: ככל שיהיה תקציב מדינה אני מאמין שהנושא ייפתר, או שתהיה הנחיה של החשכ"ל שתאפשר לנו להשתמש ב-1.44 מיליארד שקל שקיבלנו.

 << אורח >> משה שגיא: בעינינו זה נרות חנוכה – אנחנו לא יכולים להשתמש בהם.

 << אורח >> משה שגיא: למה אתם לא יכולים להשתמש במיליארד הזה?

 << אורח >> משה שגיא: יש הנחיה של החשכ"ל שאנחנו לא יכולים להשתמש מכיוון שלטענתם זה פורץ את מסגרת התקציב ההמשכי.

 << אורח >> משה שגיא: נתנו לנו פה צ'ק ללא פירעון, שהוא לא תקף.

 << אורח >> משה שגיא: אבל יש דברים שהתחייבתם, למשל על בניית כיתות, מה שהעלה חבר הכנסת מאיר כהן.

 << אורח >> משה שגיא: עכשיו אתייחס לנושא בניית כיתות.

 << אורח >> משה שגיא: קודם כול, בתקציב ההמשכי קיבלנו את המסגרת המחויבת של תוכנית החומש של 3,400 כיתות בשנת 2020.

 << אורח >> משה שגיא: יש צורך נוסף של יותר מ-2,400 כיתות.

 << אורח >> משה שגיא: היה דיון עם מרכז השלטון המקומי ומשרד האוצר, שבו נקבע שבמסגרת דיוני תקציב 2020 הנושא הזה יעלה במטרה למצוא לו פתרון.

 << אורח >> משה שגיא: מאחר ולא הגענו למצב הזה שיש דיוני תקציב לשנת 2020 אז הנושא הזה בכלל לא נדון.

 << אורח >> משה שגיא: ככל שלא יהיה תקציב 2020 מאושר אני לא רואה פתרון לחוסר הזה.

מאיר כהן: אני מחזק את הדברים שלך, אדוני.

 << אורח >> משה שגיא: פשוט לא יאומן.

 << אורח >> משה שגיא: גנאדי קמינסקי נמצא פה?

גנאדי קמינסקי: אני פה.

גנאדי קמינסקי: אין לי משהו להוסיף.

גנאדי קמינסקי: זה מה שנאמר.

גנאדי קמינסקי: אנחנו מכירים.

גנאדי קמינסקי: אין לי מה לחדש ביחס למה שנאמר.

 << אורח >> משה שגיא: אם היה עכשיו תקציב מאושר, אם הכול היה בסדר, מה המצב שלנו מבחינתך?

גנאדי קמינסקי: חסרות בסביבות 3,400 כיתות כי זה מספר דינמי, כל הזמן מאשרים תוכניות חדשות וכל הזמן יכולת הביצוע קיימת.

גנאדי קמינסקי: אנחנו מדברים רק על תוכניות מאושרות.

גנאדי קמינסקי: זה המחסור ואנחנו מחכים שזה יבוא, כי בדיון משרד האוצר הביע נכונות לשקול את זה ולהתייחס לזה בתקציב החדש.

גנאדי קמינסקי: אנחנו מחכים.

 << אורח >> משה שגיא: אתם לא יכולים לאשר היום שום דבר אם אין תקציב?

גנאדי קמינסקי: לא, אין לנו כסף כמובן.

גנאדי קמינסקי: את כל התקציב אנחנו מקבלים ממשרד האוצר.

גנאדי קמינסקי: דרך אגב, אסור לרשות מקומית להתחיל בנייה לפני שהיא מקבלת הרשאה תקציבית.

 << אורח >> משה שגיא: את זה אני יודע, אבל המשמעות היא שאנחנו מגיעים לתחילת שנת הלימודים בעצם בלי בנייה.

גנאדי קמינסקי: שנת הלימודים הנוכחית היא לא בעיה.

גנאדי קמינסקי: הבעיה היא שנת הלימודים הבאה, כי כפי שאתם יודעים, לבנות בניין לוקח זמן.

גנאדי קמינסקי: אם תוך חודש–חודשיים לא מתחילים לבנות אז לא יהיו מבנים.

מאיר כהן: יש מצב שהעברתם הרשאה תקציבית ואת הכסף לא העברתם והתחילו בנייה?

גנאדי קמינסקי: הסידור הזה שאתה מתאר היה עד 2019 אבל אז החשכ"ל אסר על המהלכים האלה ומאז הם לא קיימים.

מאיר כהן: אתה מדבר על אתמול, אתה לא מדבר על לפני כן.

גנאדי קמינסקי: נכון.

מאיר כהן: כלומר המציאות היא שקיבלו הרשאות ולא קיבלו כסף, התחילו לבנות וחיפשו מאיפה לשלם את הכסף הזה.

גנאדי קמינסקי: הבעיה קיימת.

גנאדי קמינסקי: זה בעיקר רשויות מקומיות חזקות.

גנאדי קמינסקי: היום זה לא קיים.

 << אורח >> משה שגיא: אמרת שהשנה אין בכלל בעיה בכיתות.

 << אורח >> משה שגיא: אני יודע שיש בעיה.

גנאדי קמינסקי: יש בעיה, אבל אפילו היום אם יהיו הרשאות אף אחד לא יספיק לבנות בניית קבע של כיתות.

 << אורח >> משה שגיא: השתמע מדבריך כאילו בתחילת שנת הלימודים הנוכחית ב-1 בספטמבר זה בסדר.

 << אורח >> משה שגיא: זה לא בסדר, רק זה לא אותה בעיה כמו זו שתהיה בשנה הבאה, זה מה שאתה אומר.

גנאדי קמינסקי: נכון.

גנאדי קמינסקי: על זה אנחנו מדברים.

גנאדי קמינסקי: יש בעיה גם השנה.

גנאדי קמינסקי: יש לנו תקציב למבנים יבילים ואנחנו פותרים את זה בעזרת מבנים יבילים.

גנאדי קמינסקי: אבל הרשויות המקומיות מודאגות, ובצדק, שאם בזמן הקרוב לא תתחיל הבנייה אז תהיה מצוקה גדולה מאוד לקראת ספטמבר הבא.

 << אורח >> משה שגיא: תודה רבה.

 << אורח >> משה שגיא: עאידה תומא סלימאן בבקשה, ואחרי כן בצלאל סמוטריץ'.

עאידה תומא סלימאן: אני חושבת שכולם יודעים את מה שאמר חבר הכנסת אנטאנס שחאדה, שהמצוקה בבתי הספר הערביים הרבה יותר חמורה.

עאידה תומא סלימאן: ברבות מן הרשויות המקומיות המחסור בכיתות מאוד מאוד ברור וחד.

עאידה תומא סלימאן: עכשיו עם כל הצעדים שצריך לנקוט בהם, כמו פיצול כיתות וכמו לימודים בקפסולות, זה יקשה מאוד על בתי הספר.

עאידה תומא סלימאן: כפי שנאמר, ראשי הרשויות המקומיות הערביות אמרו בצורה הכי ברורה שהם יתקשו מאוד לפתוח את שנת הלימודים.

עאידה תומא סלימאן: האם יש דיון מיוחד?

עאידה תומא סלימאן: האם יש הצעות קונקרטיות בעניין הרשויות המקומיות הערביות?

עאידה תומא סלימאן: דבר נוסף, בשבוע האחרון אני מוצפת בפניות ופגישות עם מורים ומנהלים של פרויקט היל"ה וגם עם מנהלים של יחידות הנוער ברשויות המקומיות.

עאידה תומא סלימאן: הם אומרים בצורה הכי ברורה: אם פרויקט היל"ה יפסיק אז היחידות גם ילכו הביתה כי בלי הלימודים כמעט אין מה לעשות עם הנוער הזה.

עאידה תומא סלימאן: אני מודאגת מאוד.

עאידה תומא סלימאן: אנחנו מדברים על נוער שיכול להיות קורבן מהיר מאוד להידרדרות לכל מיני מקומות קשים, שיהיה קשה יותר אפילו לשקם אותם אחר כך.

עאידה תומא סלימאן: אנחנו מדברים על תעסוקה של המורים והמנהלים של הפרויקטים, אבל בעיקר אנחנו מדברים על הנוער עצמו.

עאידה תומא סלימאן: עד עכשיו לא שמענו שום תשובה ברורה, לא בנושא התקציבים לרשויות המקומיות הערביות ולא בנושא היל"ה ופרויקטים אחרים כמו קרן קרב.

עאידה תומא סלימאן: ומילה אחרונה, כבוד היושב-ראש, בגלל שאתה התייחסת לעניין התקציב.

עאידה תומא סלימאן: נאמר לנו מתחילת הדרך של הקואליציה הזו שהיא הוקמה למרות הכול בגלל שרוצים להציל את המצב ולטפל בענייני קורונה.

עאידה תומא סלימאן: לצערי הרב, מה שאני רואה עד עכשיו, שרק דואגים לאינטרסים האישיים של מי שעומד בראש הקואליציה במקום לטפל בבעיות הקונקרטית האלה.

עאידה תומא סלימאן: איך ייתכן שאנחנו באמצע חודש אוגוסט, מדברים על איך לפתוח שנת לימודים - - -

 << אורח >> משה שגיא: מה שאת מעלה הוא נושא חשוב מאוד, אבל זה לא בוועדת הכספים.

 << אורח >> משה שגיא: זה בוועדה לענייני ביקורת המדינה.

עאידה תומא סלימאן: מה לעשות, אתה דיברת על החשיבות של אישור תקציב.

 << אורח >> משה שגיא: בגלל שמה שהעלו כאן הוא תלוי תקציב.

 << אורח >> משה שגיא: צריך למצוא פתרון.

עאידה תומא סלימאן: הם מתדיינים האם יהיה תקציב חד-שנתי או דו-שנתי.

עאידה תומא סלימאן: זה לא הדיון האמיתי.

עאידה תומא סלימאן: הדיון האמיתי הוא איפה תהיה נקודת היציאה מן הקואליציה, זה הדיון האמיתי.

 << אורח >> משה שגיא: תודה רבה.

 << אורח >> משה שגיא: בצלאל סמוטריץ', בבקשה.

בצלאל סמוטריץ': אדוני היושב-ראש, דיברת קודם על הדילמה שלכם לגבי הצעת החוק שתעלה כאן ביום רביעי.

בצלאל סמוטריץ': אני רוצה לומר באמת עכשיו, מנקודת המבט של אזרח במדינת ישראל, ההתנהלות שלכם בקואליציה הזאת היא בושה וחרפה, פשוט בושה וחרפה.

בצלאל סמוטריץ': אנחנו פוגשים את זה בכל יום בהיבט אחר.

בצלאל סמוטריץ': עכשיו זה היל"ה, זה כנפיים של קרמבו, וקרן קרב, והמון המון תוכניות אחרות.

בצלאל סמוטריץ': אתה מכיר את המצב של המוכש"ר ושל הישיבות ושל החמ"ד, שנמצאים בקריסה טוטלית, ואגב לא רק במשרד החינוך.

בצלאל סמוטריץ': חלק גדול ממשרדי הממשלה משותקים לחלוטין – תקציבים לא עוברים לרשויות המקומיות לתוכניות הכי משמעותיות שיש, כי אין תקציב מדינה וכי המדינה לא יכולה להתנהל עם תקציב של 1/12 שנכנס לתוקפו עוד לפני שנת 2018 בכלל.

בצלאל סמוטריץ': או שתעבירו תקציב, או שתלכו הביתה.

בצלאל סמוטריץ': אני אומר את זה בצורה הכי חד-משמעית שיש.

בצלאל סמוטריץ': בחירות זה נורא ואיום, ומי שיהיו אחראים לחוסר האחריות הזה – כי מתעסקים בפוליטיקה קטנה.

בצלאל סמוטריץ': אין ילד אחד במדינת ישראל שלא יודע שהקשקוש של הוויכוח על תקציב חד-שנתי או דו-שנתי הוא ויכוח פוליטי לחלוטין, האם תהיה יציאה במרץ או לא תהיה יציאה במרץ, האם תהיה רוטציה או לא תהיה רוטציה.

בצלאל סמוטריץ': אתם משחקים על הגב של אזרחי מדינת ישראל.

בצלאל סמוטריץ': לדחות עכשיו בעוד 100 ימים את התקציב כדי להמשיך את מלחמות גני הילדים האלה?

בצלאל סמוטריץ': מה אתה רוצה מגנאדי קמינסקי ומה אתה רוצה מאנשי משרד החינוך?

בצלאל סמוטריץ': באמת אין להם פתרון לזה.

בצלאל סמוטריץ': תפסיקו לתזז אותם ולהביא אותם לוועדות כאילו שהם צריכים לתת את הפתרונות שאתם לא נותנים.

 << אורח >> משה שגיא: לא, לא, לא אמרתי את זה.

בצלאל סמוטריץ': אל תדחו את התקציב ב-100 ימים.

בצלאל סמוטריץ': מה יקרה ב-100 הימים האלה?

בצלאל סמוטריץ': איך משרדי הממשלה יתפקדו?

בצלאל סמוטריץ': איך הרשויות המקומיות יתפקדו?

בצלאל סמוטריץ': איך תיפתח שנה ב-1 בספטמבר?

בצלאל סמוטריץ': איך הישיבות ייפתחו?

בצלאל סמוטריץ': אם את המינימום שבמינימום, ובאמת אני אומר כאופוזיציה: אנחנו לא רוצים בחירות למרות שזה טוב לנו בסקרים, כי זה חוסר אחריות לקחת את מדינת ישראל במשבר הזה לבחירות.

בצלאל סמוטריץ': עוצמה כזאת של ניתוק לא ראינו.

בצלאל סמוטריץ': אבל המינימום שבמינימום, להעביר תקציב מדינה כדי שהמדינה הזאת תוכל לתפקד בצורה נורמלית, כדי שילדים לא ייזרקו לרחובות, את המינימום הזה אתם לא מסוגלים לעשות.

בצלאל סמוטריץ': אז אין לכם הצדקת קיום.

בצלאל סמוטריץ': מה המשחק הזה עכשיו?

בצלאל סמוטריץ': אז ביבי יתמוך ביום רביעי בקריאה טרומית כדי שהחוק של יאיר לפיד לא יעבור.

בצלאל סמוטריץ': הכול פוליטיקה על הגב של אזרחי מדינת ישראל.

בצלאל סמוטריץ': אנחנו כחברי כנסת מקבלים את הפניות האלה ואין לנו מענה, באמת אין לנו מענה.

בצלאל סמוטריץ': מה אני יכול לעשות?

בצלאל סמוטריץ': מה אתה יכול לעשות?

בצלאל סמוטריץ': הרי גם אתה לא יכול לעשות שום דבר, כי החוק קובע שמתנהלים בתקציב של 1/12.

בצלאל סמוטריץ': תעבירו תוך שבועיים תקציב מדינה, לא משנה אם הוא חד או דו או תלת.

בצלאל סמוטריץ': תנו למדינה להתנהל, תנו לאזרחי ישראל לקבל את המענה המינימלי שהם צריכים לקבל מן הממשלה שהם בחרו.

בצלאל סמוטריץ': באמת אני אומר, אם אתם לא מסוגלים אז תלכו הביתה.

בצלאל סמוטריץ': אין שום הצדקת קיום לממשלה שאת המינימום של מינימום של תקציב בסיסי, עוד לפני חבילות קורונה, לא מסוגלת לתת לאזרחי מדינת ישראל.

 << אורח >> משה שגיא: לענות או לא לענות?

 << אורח >> משה שגיא: לא לענות.

בצלאל סמוטריץ': מה אתה יכול לענות?

 << אורח >> משה שגיא: אני לא יכול לענות.

בצלאל סמוטריץ': מה אתה יכול לענות?

בצלאל סמוטריץ': אתה יודע שאני צודק.

בצלאל סמוטריץ': אתה יודע שאני צודק.

בצלאל סמוטריץ': אתם הייתם צריכים להגיד כבר לפני חודש שאם אין תקציב מדינה אתם תפילו את הממשלה.

 << אורח >> משה שגיא: אני לא עונה.

 << אורח >> משה שגיא: ברגע שאנחנו נגיד שראש הממשלה – נו, בסדר.

 << אורח >> משה שגיא: אתם הרי במערכת הבחירות תגידו לנו.

בצלאל סמוטריץ': אנחנו נגיד שהכול פוליטיקה, שאתם לא מתעסקים בלשרת את אזרחי מדינת ישראל, שאתם לא דואגים לציבור שלכם, שאתם לא דואגים לעם ישראל, זה הכול.

בצלאל סמוטריץ': אבל זה האמת, זה לא אנחנו צריכים להגיד, הציבור מרגיש את זה בכיס שלו, עם החינוך של הילדים שלו, עם החברים והשכנים שלו שהם נוער בסיכון.

בצלאל סמוטריץ': אתה יודע שבכל שנה יש תוכנית לטיפול בחופים בנוער בסיכון והיא לא מתוקצבת?

בצלאל סמוטריץ': זה 3 מיליון שקל, זה בדיחה מהצחוק, אבל אי אפשר כי אין מענה.

 << אורח >> משה שגיא: אתה יודע שאני לא מרפה מן העניין הזה אפילו דקה אחת.

בצלאל סמוטריץ': אבל הפתרון הוא לא שאתה תתאמץ.

בצלאל סמוטריץ': הפתרון הוא שיהיה תקציב מדינה.

 << אורח >> משה שגיא: אבל מה אני אעשה?

 << אורח >> משה שגיא: אני אבוא ואגיד, שמה?

בצלאל סמוטריץ': או שעובר תקציב מדינה או שהולכים לבחירות.

בצלאל סמוטריץ': אין הצדקת קיום לממשלה שלא מסוגלת את המינימום התפקודי הזה לעשות.

 << אורח >> משה שגיא: עם זה פתחתי את הדיון, אמרתי.

בצלאל סמוטריץ': אז חיזקתי אותך בזה.

בצלאל סמוטריץ': כל הכבוד לחבר הכנסת אזולאי, שדרעי קפץ ואמר מיד שהוא תומך.

 << אורח >> משה שגיא: בצלאל, אבל אין בחירות עכשיו.

בצלאל סמוטריץ': אני אומר לשלטון המקומי: תשביתו.

בצלאל סמוטריץ': תפסיקו לשחק את המשחק הפוליטי הזה של ראש הממשלה וראש הממשלה החלופי.

ינון אזולאי: תן לו.

ינון אזולאי: הוא שכח שהוא היה שר התחבורה - - -

 << אורח >> משה שגיא: דבר אחד אי אפשר לקחת ממך, את הפוליטיקה שאתה עושה עם הדבר הזה, עם הנאומים.

 << אורח >> משה שגיא: זה בסדר גמור.

 << אורח >> משה שגיא: אתה יודע בדיוק את המצב.

בצלאל סמוטריץ': גפני, אני עושה פוליטיקה?

בצלאל סמוטריץ': אני באופוזיציה היום ואני תומך ברוב מה שאתם מביאים.

בצלאל סמוטריץ': אני לא עושה פוליטיקה כי אני אדם אחראי.

בצלאל סמוטריץ': היחידים שעושים פוליטיקה זה נתניהו וגנץ, על הגב של אזרחי מדינת ישראל, את המלחמות הפוליטיות שלהם.

בצלאל סמוטריץ': על תקציב הם לא מסוגלים להחליט.

בצלאל סמוטריץ': ואתם יושבים שם ולא דופקים על השולחן.

 << אורח >> משה שגיא: אבל הציבור קונה את מה שאתה אומר ובסקרים הוא מעלה אתכם.

בצלאל סמוטריץ': לא בסקרים.

בצלאל סמוטריץ': הציבור פשוט רואה, והציבור מרגיש את זה בכיס שלו ובמכולת שלו ובחשבון הבנק שלו ובילדים שלו שלא מקבלים מענה.

 << אורח >> משה שגיא: תודה רבה.

 << אורח >> משה שגיא: אני רק יושב פה כל היום ואני כל הזמן מעביר דברים שהממשלה מבקשת.

בצלאל סמוטריץ': לבי עליך.

 << אורח >> משה שגיא: עם כל הכבוד, הרבה דברים עשיתי בעניין הזה.

 << אורח >> משה שגיא: אני מבקש לשמוע את נציגי משרד האוצר.

אורלי ליימן עיני: אני מאגף התקציבים במשרד האוצר.

אורלי ליימן עיני: אתייחס לסוגיית הבינוי.

אורלי ליימן עיני: המסגרת לתוכנית הבינוי נקבעה בהחלטת ממשלה על תוכנית החומש לשנים 2017–2021, שלמעשה הגדילה ב-60% את מה שנקבע בתוכנית החומש הקודמת.

אורלי ליימן עיני: במסגרת תוכנית החומש בכל שנה נבנות כ-3,400 כיתות.

אורלי ליימן עיני: הכיתות נבנו גם השנה.

אורלי ליימן עיני: זה ההתייחסות לבינוי.

אורלי ליימן עיני: הן נבנו גם לתש"ף וייבנו גם לתשפ"א.

אורלי ליימן עיני: הצרכים שאתם מציפים יכולים להיות מוצפים לקראת בניית תוכנית החומש הבאה במסגרת הצרכים שיציף משרד החינוך.

מאיר כהן: בינתיים איפה הילדים ילמדו?

 << אורח >> משה שגיא: מה עושים בינתיים?

אורלי ליימן עיני: הצרכים שהצפתם רלוונטיים לשנה הבאה, לא לשנת תשפ"א.

מאיר כהן: תצייני רק שהתוספת של 60% בתוכנית החומש לא סגרה את הפער.

מאיר כהן: היה פער של כ-4,000 כיתות.

מאיר כהן: באה התוכנית הזאת וקצת צמצמה.

מאיר כהן: אבל כשאתם מדברים על בינוי אתם לא לוקחים בחשבון שצריך פעם אחת לתקצב בצורה מסיבית בכדי לסגור את הפערים.

מאיר כהן: אני מאוד מכבד אותך ומעריך אבל בסופו של דבר לא נתת תשובה לתלמידים שאין להם ב-1 בספטמבר היכן ללמוד.

 << אורח >> משה שגיא: שואל חבר הכנסת מאיר כהן, וגם אני שואל והאחרים שואלים: מה אתם מציעים לעשות ב-1 בספטמבר?

אורלי ליימן עיני: ב-1 בספטמבר, כפי שגנאדי קמינסקי אמר, לכולם יש איפה ללמוד.

מאיר כהן: לא נכון.

אורלי ליימן עיני: ב-1 בספטמבר לכולם יהיה איפה ללמוד.

אורלי ליימן עיני: איפה שיש צורך, יש מבנים יבילים שהמשרד מכין.

אורלי ליימן עיני: גנאדי התייחס לזה ויוכל להתייחס לזה עוד בהרחבה.

אורלי ליימן עיני: אנחנו מתקצבים בהתאם לתוכנית החומש.

 << אורח >> משה שגיא: ובמקום שלא יהיה לתלמידים איפה ללמוד, מה יהיה?

אורלי ליימן עיני: יש מבנים יבילים שהמשרד בונה כשאין מקומות לימוד.

 << אורח >> משה שגיא: אתם תיתנו מבנים יבילים שהם גם עולים כסף.

ינון אזולאי: אספר לך על המבנים האלה.

 << אורח >> משה שגיא: רגע, ינון, אני רק רוצה לדעת.

 << אורח >> משה שגיא: המבנים היבילים גם עולים כסף.

 << אורח >> משה שגיא: מאיפה הכסף?

אורלי ליימן עיני: הכסף נמצא בתקציב.

אורלי ליימן עיני: המבנים היבילים תוקצבו במסגרת התקציב.

אורלי ליימן עיני: ככל שיש צורך במבנים יבילים - - -

 << אורח >> משה שגיא: איזה תקציב?

 << אורח >> משה שגיא: אין תקציב.

אורלי ליימן עיני: אני מתייחסת לשאלה השנייה ששאלתם בקשר לתוכניות הנוכחיות.

 << אורח >> משה שגיא: תגידי את האמת כמות שהיא, גם אם היא לא נוחה.

 << אורח >> משה שגיא: ה-1 בספטמבר מגיע בעזרת השם בשבועות הקרובים.

 << אורח >> משה שגיא: תמונת המצב היא, העלו פה חברי הכנסת מאיר כהן וינון אזולאי את הבעיה שאנחנו מגיעים ל-1 בספטמבר, צריך כיתות ויש מקומות שבהם לא יהיו הכיתות האלה, במיוחד בתקופת הקורונה, שבה אנחנו צריכים לעשות את זה בקפסולות, באיזו צורה שיוחלט לגביה.

 << אורח >> משה שגיא: אני שואל אותך את מה ששאלו פה: מה יהיה ב-1 בספטמבר במקומות שבהם לא יהיו כיתות?

 << אורח >> משה שגיא: כסף אין, התקציב לא מאושר.

 << אורח >> משה שגיא: מה עושים?

 << אורח >> משה שגיא: מה את מציעה לעשות?

 << אורח >> משה שגיא: את ממשרד האוצר.

אורלי ליימן עיני: בנושא הבינוי – יש מבנים יבילים, יש תקציב למבנים היבילים גם בתקציב ההמשכי.

 << אורח >> משה שגיא: כמה כסף יש למבנים היבילים?

אורלי ליימן עיני: אני יכולה לבדוק ואחזור אליכם עם תשובה.

ינון אזולאי: השאלה אם ראשי הערים קיבלו את זה.

ינון אזולאי: הבן שלי לומד במבנה יביל, בואו נקרא לילד בשמו: בקרוואן.

ינון אזולאי: היום קוראים לזה מבנה יביל וזה נשמע שם יפה.

ינון אזולאי: הקרוואן הזה דולף בחורף, חם בקיץ, המזגנים לא הכי טובים.

ינון אזולאי: כשבאים לעשות אז העירייה אומרת שהיא צריכה לשלם את זה מתקציבה או שתלמוד התורה שלו ימצא תקציב.

ינון אזולאי: זה לא בא ממשרד האוצר.

ינון אזולאי: אז גם כשאת אומרת שחסרות כיתות, אין כסף שהולך למבנים היבילים האלה בשביל אותם תלמידים שברגע האחרון רואים שאין להם כיתות ואין להם איפה ללמוד.

ינון אזולאי: את לא יכולה להגיד: יש את הכסף הזה.

ינון אזולאי: הכסף הזה לא נמצא.

ינון אזולאי: אולי במסגרת של 2,400 כיתות את אומרת: הורדנו את זה משם, אבל זה לא מגיע באמת לעירייה.

ינון אזולאי: אולי תשאלו את חיים ביבס אם אתם מתקצבים את המבנים היבילים, הוא בטוח ידע לענות לנו על זה.

 << אורח >> משה שגיא: מה התשובה?

אורלי ליימן עיני: אחזור שוב.

 << אורח >> משה שגיא: לא צריך לחזור.

ינון אזולאי: למה לחזור שוב?

ינון אזולאי: באמת, אני נראה לך קשה הבנה?

ינון אזולאי: אם כן, אקח טיפול.

אורלי ליימן עיני: בשנת הלימודים הקרובה, כפי שגנאדי קמינסקי אמר והוא יוכל להרחיב, הוא מכיר את הנושא היטב, אין בעיה של מבנים.

אורלי ליימן עיני: הבעיה שאתם מדברים עליה היא לשנת הלימודים הבאה.

עאידה תומא סלימאן: הוא לא אמר שאין בעיה.

עאידה תומא סלימאן: הוא אמר שהבעיה תחמיר בשנה הבאה.

 << אורח >> משה שגיא: אנחנו יודעים שיש בעיה.

 << אורח >> משה שגיא: אני רוצה לעשות סדר בעניין, שלא יבוא אחרי כן חבר הכנסת בצלאל סמוטריץ' ויאשים אותי בזה שאני כאילו מאשים אתכם.

 << אורח >> משה שגיא: אני לא מאשים אתכם, אתם לא צד בעניין הזה.

 << אורח >> משה שגיא: אתם אנשי המקצוע.

 << אורח >> משה שגיא: אתם צריכים לבצע את המסגרת שהמערכת הפוליטית מעמידה לרשותכם.

 << אורח >> משה שגיא: לפי המצב שידוע לנו, כל חברי הכנסת וגם החברים שהעלו את הדיון המהיר כאן, יש בעיה ב-1 בספטמבר.

 << אורח >> משה שגיא: אמר גנאדי קמינסקי, בצדק, שהבעיה תחמיר ב-1 בספטמבר הבא.

 << אורח >> משה שגיא: היום מה שיש זה מה שאנחנו נמצאים בו.

 << אורח >> משה שגיא: זה עדיין לא הגיע למצב של קטסטרופה, אבל חסרות כיתות, אין על זה בכלל ויכוח.

 << אורח >> משה שגיא: זה בכלל לא שאלה שיגידו את זה.

 << אורח >> משה שגיא: אנחנו יודעים.

 << אורח >> משה שגיא: אנשים פונים אלינו – בתי ספר, מנהלים וכולי.

 << אורח >> משה שגיא: אנחנו יודעים שיש בעיה.

 << אורח >> משה שגיא: אין לכם פתרון בגלל שהפוליטיקאים לא נותנים פתרון.

 << אורח >> משה שגיא: אם לא יהיה תקציב אנחנו נימצא בקטסטרופה.

 << אורח >> משה שגיא: אמרתי בתחילת הדיון הזה: אצלנו יש התלבטות מה לעשות עכשיו עם הארכת המועד של התקציב.

 << אורח >> משה שגיא: אנחנו יודעים שבלי תקציב עכשיו זה הולך לקטסטרופה ממש בכל הדברים החברתיים, הנושאים הכי רגישים, חיי אדם, נוער בסיכון, כל מה שהעלו.

ינון אזולאי: אולי נדון אותם לקו זכות על זה שהיא אומרת שלא תהיה בעיה בגלל שהולכים בקפסולות.

ינון אזולאי: רק חצי יהיו בבתי הספר, אז לא תהיה בעיה.

 << אורח >> משה שגיא: היא לא התכוונה לזה.

ינון אזולאי: אגב, לכל מבנה יביל את צריכה אישורים כאילו בנית.

 << אורח >> משה שגיא: עוד מישהו ביקש להתייחס?

 << אורח >> משה שגיא: אני מבקש לסכם את הדיון הזה.

צופית גולן: הנהגת ההורים רוצה להתייחס.

קריאה: וגם הסתדרות המורים.

עמי וטורי: וגם כוח לעובדים בעניין תוכנית היל"ה.

 << אורח >> משה שגיא: בבקשה, אם אפשר בקצרה.

מאיר כהן: אני מבקש שיתייחסו גם לתוכנית היל"ה ותוכנית קרב כי אנחנו מתייחסים רק לבינוי.

מאיר כהן: זה חשוב, אבל גם זה חשוב.

צופית גולן: אשמח להתייחס.

צופית גולן: אני סגנית יושב-ראש הנהגת ההורים הארצית.

צופית גולן: דובר רבות, גם פה וגם בוועדת החינוך, על האוטונומיה שניתנת לרשויות המקומיות לקיים את המתווה לשנת הלימודים הקרובה.

צופית גולן: בשביל שהן יוכלו ליישם את זה, אמר גם חיים ביבס לפניי, צריך להעביר אליהן תקציבים באופן מידי, כוח אדם תוספתי, עלויות ניקיון מוגברות, תוספת כוח אדם.

צופית גולן: כל הדברים האלה צריכים לקרות כבר אתמול, הם לא יכולים להמשיך לחכות.

צופית גולן: ה-1 בספטמבר הוא פה מעבר לפינה, והרשויות הערביות, אנחנו יודעים שהמצב שם חמור פי כמה וכמה וצריך לתקצב את אותן בהתאם.

צופית גולן: חשוב לנו מאוד שידאגו שיהיו תקציבים תואמים לכל התרחישים שמשרד החינוך צופה שיהיו.

צופית גולן: כבר למדנו מתקופת הגל הראשון שיש כל מיני שינויים, ועלויות של הסעות ושל צהרונים.

צופית גולן: צריך מראש לתקצב את כלל התרחישים.

צופית גולן: אי אפשר להמשיך במדיניות הזאת של הפלסטר, שהייתה טובה בגל הראשון כי הוא כאילו הפתיע אותנו.

צופית גולן: אנחנו לא מופתעים יותר.

צופית גולן: התרחישים ידועים לכל המשרדים.

צופית גולן: צריך לדאוג לזה.

צופית גולן: חוץ מזה, דיברו על תוכנית היל"ה.

צופית גולן: אני כן רוצה להתייחס.

צופית גולן: יש לדאוג ולאשר ולהעביר את התקציב מיד לכל התוכניות שבאות לסייע לאוכלוסיות המוחלשות בפריפריה: מיל"ת, קרב, היל"ה, אומ"ץ, מב"ר – קצרה היריעה מלפרט.

צופית גולן: חברים, 1 בספטמבר מעבר לפינה.

צופית גולן: אני יודעת שיש כאן דיונים בין קואליציה ואופוזיציה.

צופית גולן: לנו זה לא משנה כהורים.

צופית גולן: אנחנו רוצים שהילדים שלנו יקבלו חינוך כפי שצריך.

צופית גולן: תודה רבה.

 << אורח >> משה שגיא: תודה רבה.

 << אורח >> משה שגיא: רבותיי, אני מבקש לסכם את הדיון.

 << אורח >> משה שגיא: חברי הכנסת העלו בדיון מהיר, שאושר להם על ידי הנשיאות, את נושא פתיחת שנת הלימודים ב-1 בספטמבר והסכנה של בעיות תקציביות ברשויות המקומיות.

 << אורח >> משה שגיא: ועדת הכספים הביעה דאגה רבה מהמציאות הזו, שאנחנו מתקרבים ל-1 בספטמבר ותוכניות חינוכיות בנושאים המרכזיים של ילדים ונוער בסיכון, של נושאים רבים ושונים שיש במשרד החינוך ושיש בבתי הספר לא מתקיימים בגלל שלא עובר תקציב.

מאיר כהן: אדוני, משרד האוצר לא התייחס לתוכניות היל"ה וקרב.

מאיר כהן: אולי הם יגידו משפט אחד.

 << אורח >> משה שגיא: בבקשה, את רוצה להגיד משהו בעניין הזה של תוכנית קרב, של תוכנית היל"ה וכן הלאה?

 << אורח >> משה שגיא: את יכולה להגיד בעניין הזה משהו?

אורלי ליימן עיני: תקציב המדינה לשנת 2020 טרם אושר.

אורלי ליימן עיני: לכן כל עוד לא יאושר תקציב מדינה אנחנו פועלים בהתאם לתקציב ההמשכי, בהתאם לחוק.

 << אורח >> משה שגיא: אנחנו מביעים דאגה רבה מהמציאות הזו, כפי שאמרתי קודם.

 << אורח >> משה שגיא: לא החכמנו בעניין מה שנעשה.

 << אורח >> משה שגיא: אנחנו דורשים שיהיה תקציב.

 << אורח >> משה שגיא: אנחנו דורשים שגם במצב הזה שבו אין עדיין תקציב, שהתוכניות הללו והבינוי של הכיתות יהיו בסדר עדיפות עליון.

 << אורח >> משה שגיא: צריך להעביר את הכסף הזה, למצוא כל דרך חוקית על מנת שיהיה אפשר להעביר את הכסף.

 << אורח >> משה שגיא: אנחנו מביעים דאגה מן המציאות הזאת.

 << אורח >> משה שגיא: אנחנו חוששים מאוד מפתיחת שנת הלימודים.

 << אורח >> משה שגיא: לא נותר לנו אלא להתפלל שיהיה תקציב ושאנחנו נוכל להתמודד עם פתיחת שנת הלימודים.

 << אורח >> משה שגיא: תודה רבה.

 << אורח >> משה שגיא: הישיבה נעולה.